Vilabella

Vilabella ye un municipio catalán situato en a comarca d'Alto Campo y partiu chudicial de Valls, en a provincia de Tarragona.

A suya población ye de  habitants, en una superficie de 18,20 km² con una densidat de población de  hab/km².

 Cheografía 
A localidat de Vilabella ye situata a 254 metros d'altaria sobre o ran d'a mar, a una distancia de 9 km de Valls, a capital d'a suya comarca y d'o suyo partiu chudicial, a 19 km de Tarragona, a capital d'a suya provincia, y a 102 km de Barcelona, a capital de Catalunya.

D'o suyo termin municipal fan parte os lugars de Pedrós y Cabeces, hue despoblatos.

O termin de Vilabella muga a o norte con Montferri, Bràfim y Puigpelat; a l'ueste con Nulles; a o sud-este con Vespella (en a comarca d'o Tarragonés); y a l'este con Salomó (Tarragonés). Información de Vilabella en AltCamp.info.

  Montferri, Bràfim y Puigpelat  Nulles 75px|Vilabella Salomó   Vespella

 Etimolochía 
L'orichen de Vilabella podría estar en a presencia d'una antiga villa romana, propiedat d'un tal Abellus, que sería l'orichen etimolochico d'o nombre d'o lugar. Historia de Vilabella en a pachina web municipal.

 Historia 
Mientres o dominio islamico y as luitas con o condau de Barcelona en a reconquiesta, o lugar yera despoblato, por servir l'amanato río Gaià de muga entre os dos reinos.

A primera cita documentada d'o lugar ye en o sieglo XI, y yera un dominio d'a familia d'os Castellví.

En 1311 o lugar pasó a mans de l'arcebispato de Tarragona.

En 1377, en una sequera, os habitants de Tarragona espullaron Vilabella ta robar o trigo d'o lugar, l'unico lugar d'a redolada a on bi heba iste cerial.

En 1891 plegó a Vilabella a filoxera, acabando con a vinya d'o lugar, o que fació emigrar, alto u baixo, a 350 vecins d'o lugar.

 Economía 
A economía de Vilabella ye basada en l'agricultura: vinya, ta la fabricación de vins y cava, y avellanera.

Bi ha tamién ganadería, con porcino y avicultura.

 Demografía 


Grafico demografico de Vilabella de 1717 enta 2006:
1717-1981: población de feito; 1990- : población de dreito.

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 CiU 3 4 4 5 5 3 2 3 3 ERC-AM  - - - - 4 5 4 3 Independients 4 2 2 1 1 - - - - PSC-PM - 1 1 1 1 - - - 1 Total 7 7 7 7 7 7 7 7 7
Fuent: MUNICAT, en a pachina web d'a Generalitat de Catalunya.

 Alcaldes 

 Lista d'alcaldes Lechislatura Nombre Partiu politico1979–1983 Francesc Armengol i Boada Independients1983–1987 Francesc Armengol i Boada Convergència i Unió1987–1991 Francesc Armengol i Boada Convergència i Unió1991–1995 Francesc Armengol i Boada Convergència i Unió1995–1999 Joan Pié i Busquets Convergència i Unió1999–2003 Jesús Aubia i Boada Esquerra Republicana de Catalunya2003–2007 Jesús Aubia i Boada Esquerra Republicana de Catalunya2007–2011 Jesús Aubia i Boada Esquerra Republicana de Catalunya2011–- Joan Maria Sanahuja Segú Convergència i Unió

 Molimentos 
 Un arco de meyo punto d'a portalada de Sant Pero d'as murallas d'o lugar.
 Una escalera d'estilo gotico, o solo resto de l'antigo castiello.
 Ilesia de Santa María, d'estilo gotico, con bels restos anteriors d'os sieglos XII y XIII.
 Ilesia parroquial de Sant Pero, d'estilo neoclasico, de 1862.
 Cal Cristí, edificio renaixentista.

 Museus 
 Museu d'o Campo, un museu etnolochico, establito en 1970.

 Fiestas 
 17 de chinero, fiesta d'ibierno.
 Primer cabo de semana d'agosto: fiestas patronals.

 Se veiga tamién 
 Linia 200 d'Adif.
 Baixadero de Vilabella.

 Vinclos externos 
  Pachina web municipal.
  Información en a pachina web d'a Generalitat de Catalunya.
  Información en a pachina web de l'Institut d'Estadística de Catalunya.

 Referencias 

Categoría:Localidaz d'a provincia de Tarragona
Categoría:Municipios de Catalunya por aon pasa la linia 200 d'Adif